
Wizara ya Habari, Sanaa, Utamaduni na Michezo imezuia mashabiki kuingia uwanjani kushuhudia mechi zilizosalia za Simba na Yanga zitakazocheza kwenye viwanja vya ugenini. Hatua ya serikali inakuja siku chache baada ya mashabiki kuujaza uwanja wa Sokoine Mbeya kwenye mchezo wa ligi kuu bara namba 301 kati ya Mbeya city dhidi ya Simba SC. Katika taarifa iliyotolewa leo Juni 25, 2020 Serikali imesema itaruhusu mashabiki kuingia iwapo tu itajiridhisha kuwa viwanja hivyo vitaingiza watazamaji wachache. Katika hatua nyingi timu ya soka ya mbeya city imepewa adhabu ya kutoingiza mashabiki kwenye michezo yao yote iliyowasalia ya ligi Kuu bara.